NaiveNeuron/SloPal huggingface dataset:
Susko, Boris, poslanec NR SR (2022-12-07):
Ďakujem pekne za slovo. Pani poslankyňa Kolíková, asi sa zhodneme na tom, že v štáte všetká moc pochádza od, od občanov. Dokonca, respektíve hovorí to aj samotný Čl. 2 Ústavy Slovenskej republiky, kde sa hovorí, že štátna moc pochádza od občanov, ktorí ju vykonávajú prostredníctvom svojich volených zástupcov, alebo priamo. To, že občania svoju moc prenesú na volených zástupcov, to neznamená, že im tá originálna kompetencia a právomoc sa odoberá. Oni ich len dočasne poverujú svojich volený, volených zástupcov. A z tohto dôvodu teda nesúhlasím s tým, že tí občania, ktorí takto majú originálnu kompetenciu a originálnu moc v štáte, že by nemali mať právo rozhodovať v referende aj o týchto otázkach. Naša ústava hovorí jednoznačne čo nemôže byť predmetom referenda a všetko ostatné predmetom referenda môže byť. To, že Ústavný súd povedal, že to musí byť zakotvené v ústave, je len, je len nedokonalosť ústavného textu, ale z dnešného znenia ústavy zasa je všetko, čo nie je vylúčené a je predmetom verejného záujmu, tak, tak môže byť predmetom referenda. Čiže toto, to s týmto nemôžem súhlasiť. A to, čo ste povedali, že by tu boli permanentne nejaké referendá počas volebného obdobia, s tým tiež nie je možné súhlasiť, lebo vyzbierať 350-tisíc podpisov nie je úplne jednoduchá záležitosť. Občania nedajú svoj podpis len tak na hocičo. To, že sa teraz podarilo vyzbierať najprv 650-tisíc podpisov a potom ďalších vyše 400-tisíc podpisov, je naozaj dôsledkom toho, že občania sú nespokojní s tým, ako funguje táto vláda. A to takáto situácia tu nebude permanentne, čiže takúto obavu, takáto obava je podľa mňa úplne neprimeraná. Ďakujem.
Grendel, Gábor, podpredseda NR SR (2020-09-24):
S reakciou na faktické poznámky pán poslanec Kmec.
V. Veteška, podpredseda NR SR: (2004-03-16):
Slovo má pán poslanec Cagala. M. Cagala, poslanec: Ďakujem pekne za slovo, pán predsedajúci. Vážený pán minister, kolegyne, kolegovia, pôvodne som chcel vystúpiť v rozprave, ale vďaka tomu, že už všetci predrečníci povedali argumenty, ktoré nás vedú k tomu, že by sme mali hlasovať za odvolanie pána ministra financií, ja chcem len doplniť to, čo povedal pán Blajsko, jednou faktickou poznámkou v dvoch oblastiach. Jednak čo mu kladiem najmä za vinu je, že sa za jeho činnosti vo vláde podarila tzv. bezbrehá privatizácia bánk. Vážení, dnes podnikatelia krvácajú na tom, že sa koná ďalšia privatizácia na Slovensku, privatizácia cez zahraničné banky, ktorí aj tým, čo splácajú zo svojich úverov úroky, sú nútení, kde je interes zahraničia, privatizovať svoje firmy. Úplne sa stráca slovenský podnikateľský efekt. A dodávam, to je prvá vina, ktorú kladiem pánu dnešnému ministrovi, že aspoň jednu banku na Slovensku sme nenechali Slovensku. Slovenská mohla zostať Slovenská sporiteľňa, ktorá má 60 % svojho kapitálu z vkladov slovenských obyvateľov. Každý štát okolo nás, či to je Česko, Maďarsko, Poľsko, si jednu banku nechal. A u nás sa to stalo úplným výpredajom bánk a potom sa chválime, aký zahraničný kapitál tu máme. Druhá oblasť je, že dnes ministerstvo financií nie je koncepčne schopné riadiť svoj rezort a on sám to nemôže urobiť, pretože vlani pán minister sám vo svojom vystúpení povedal, že urobil reorganizáciu ministerstva za 19 mil. korún, čo to stálo nás daňových poplatníkov, reorganizáciu, ktorá znefunkčnila ministerstvo. Niekoľko desiatok pracovníkov ministerstva, ktorí boli schopní pracovníci, bolo prepustených, vytvoril z 8 odborov 4 odbory, v tých 4 odboroch sú pracovníci, ktorí nemajú predpoklady viesť ministerstvo.
Kollár, Boris, predseda NR SR (2022-03-22):
Prosím, prezentujme sa a hlasujeme. (Hlasovanie.) Prítomných 128 poslancov, za 111, proti 17. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajkyňu, aby uviedla hlasovanie.
J. Tkáčová, poslankyňa: (2007-09-20):
Samozrejme, chcem sa ďalej pýtať a chcem mať aj niektoré poznámky k tomu, čo ste povedali. Vytýkajú vám nie to, že tam nebol zastúpený tretí sektor, ale že tam nebol zastúpený iný názor. To znamená, že ste nemali oponentúru a oponentúra je vtedy, keď je ten názor druhej strany iný, ako ten váš ministerský alebo štátny. Ďalej vám chcem zacitovať, ako reagoval exminister, pán László Miklós: „To asi ani nie je právne možné, aby si zriaďovateľ fondu sám sebe pridelil peniaze.“ Za jeho vedenia podľa vyjadrenia ministerstvo peniaze z fondu nedostalo. Mne vyvstáva v tomto momente otázka, či je etické, aby ste si pridelili verejné prostriedky sám sebe na svoju prezentáciu. Pretože podľa mňa vyhodiť takmer milión korún na to, aby človek sám seba prezentoval, to je silná káva. Nečudo, že s tým majú problém aj vaši koaliční partneri v parlamente, aj vo vláde, pretože, pán minister, z Environmentálneho fondu by sa mala financovať výstavba kanalizácií, čističiek alebo skládok a vy ste z toho zobrali milión korún, aby ste presviedčali asi sám seba. Toto vaše konanie podľa mňa potvrdzuje, že je úplne zbytočné, aby peniaze pre obce pretekali cez Environmentálny fond, pretože sa po ceste strácajú na iné účely, na ktoré sú určené. Takisto mám pocit, že ste vo svojej funkcii neistý, bojíte sa v diskusii iných názorov a neviete zniesť oponentúru a nepoužili ste financie podľa môjho názoru vo verejnom záujme. A opýtam sa slovami kolegu Jarjabka z vládnej koalície, teda vášho partnera vo vláde, pretože podľa mňa, akurátne vystihujú váš počin. O koľko lykožrútov je za ten milión korún menej? Pán minister, vy ste sa báli zo svojho ministerstva ... (Vystúpenie automaticky prerušené časomierou.)
Bugár, Béla, podpredseda NR SR (2017-09-08):
Ďalej v rozprave vystúpi pán poslanec Drobný. Nech sa páči, máte slovo.
F. Devínsky, poslanec: (2007-07-03):
Takže hlasujeme o bode 28 spoločnej správy.
P. Paška, predseda NR SR: (2009-06-30):
(Hlasovanie.) 136 prítomných, 82 za, 54 sa zdržalo. Návrh uznesenia sme schválili. Pani poslankyňa Mazúrová teraz uvedie hlasovanie o návrhu uznesenia k výročnej správe o činnosti Ústavu pamäti národa  za rok 2008 , je to tlač 1060.
Lipšic, Daniel, minister vnútra SR (2011-03-24):
Áno, chcel som sa prihlásiť, aby sa mohli prihlásiť ďalší.
Blanár, Juraj, podpredseda NR SR (2021-06-18):
Môžete zaujať svoje miesto pre predkladateľa, pre spravodajcu. A evidujem teda, že sa hlásite do rozpravy ako prvý. (Predrečník, navrhovateľ zákona, sa presúva z miesta určeného pre spravodajcu na miesto určené pre navrhovateľa.) Ospravedlňujem sa. Áno, aj mňa ste pomýlili, pretože teraz nás bude informovať pani poslankyňa Monika Kavecká ako spoločná spravodajkyňa výboru pre zdravotníctvo o výsledku rokovania výboru o tomto návrhu zákona a zdôvodní stanovisko gestorského výboru. Nech sa páči, pani spravodajkyňa, máte slovo.
Kubánek, Stanislav, poslanec NR SR (2018-10-24):
Teraz pristúpime k hlasovaniu o pozmeňujúcom a doplňujúcom návrhu v opakovanom druhom čítaní pána poslanca Dušana Bublavého vyplývajúceho z rozpravy.
Kollár, Boris, predseda NR SR (2022-06-22):
Sú to body 118 a... (prerušenie spravodajcom: „ 149 "), tak, nie až, ale a 149, aby bolo jasné. Prosím, prezentujme sa a hlasujeme. (Hlasovanie.) Prítomných 133 poslancov, za žiaden, proti 96, zdržalo sa 36, nehlasoval 1. Uvedený návrh sme neschválili.
P. Hrušovský, predseda NR SR: (2003-03-06):
I. Henzélyová, poslankyňa: Vážený pán predseda, členovia vlády, dámy a páni. Keďže vystupujem na záver za nás šiestich hriešnikov, alebo ak chcete, šiestich statočných, môžeme si vybrať, dovoľte len veľmi malú bodku na záver. Osem rokov som riaditeľkou školy úžitkového výtvarníctva a moji učitelia ma naučili strašne veľa. Ale o dvoch veciach vám chcem povedať. Naučili ma, ako nesmierne dôležité je pozerať sa na situáciu alebo problém z rôznych uhlov pohľadu. A aké je dôležité nenechať sa uspať zaužívanými schémami a modelmi správania, pretože len ich rušením a prekonávaním sa môžeme vyvíjať smerom dopredu. Táto metóda nazerania na skutočnosť nie je vlastná iba mne, ale aj celej Aliancii nového občana. Nemáme hotové recepty, alebo nepodávame jediné možné riešenia problémov, ktoré pred nami stoja. Vzali sme na seba bremeno najťažšej agendy. Snažíme sa rozbehnúť vážne reformy a nikdy sme sa nevyhýbali diskutovať o čomkoľvek, čo občanov tohto štátu zaujíma. Možno sa správame neštandardne, ale len potiaľ, pokiaľ je možné identifikovať našu ideovú odlišnosť od ostatnej politickej scény. Sme stranou, kde platí vnútorná demokracia, ale aj disciplína. Disciplína sa prejavuje v realizácii koaličných dohovorov, kde sme nesklamali ani raz, a demokracia a sloboda rozhodovania sa prejavila napríklad aj pri zvolávaní tejto schôdze. Ešte raz a naposledy. Podpísali sme sa pod jej zvolanie, nie pod jej uznesenie. Ak korupciu a klientelizmus označuje Európska únia za závažný problém na Slovensku a ak občania nepovažujú deklaráciu vlády o boji s korupciou za dostatočnú, tak kde inde ako v Národnej rade by sme o nej mali hovoriť? Nesmieme však túto šancu premárniť a hovorme o tom, ako chceme tento problém riešiť. Hovorme o konkrétnych krokoch, ktoré môžeme iniciovať, alebo urobiť my. Od nás chce občan počuť, že nám záleží na vyčistení stola, že skutočne robíme všetko to, čo sa od nás očakáva, že robiť budeme. Len krátko sa zmienim o korupcii v školstve. O tom, že existuje, nemusíme polemizovať. Ale ak by sa nám podarila zrealizovať reforma školstva v takej podobe, ako ju máme pripravenú, zodpovedne tvrdím, že o korupcii v školstve viac nebudeme hovoriť. Musíme sa v tejto oblasti venovať aj výchove a vzdelávaniu, čo sme doteraz z vystúpení nepočuli. Musíme sa venovať zvyšovaniu právneho vedomia našich občanov. Aliancia nového občana sa bude snažiť predkladať také legislatívne opatrenia, ktoré budú eliminovať akúkoľvek korupciu a klientelizmus. Sme súčasťou novej politickej kultúry a nechceme robiť veci polovičato, alebo len naoko. Chceme občanom ukázať cestu, nielen malé svetielko v tme. Toto si naši ľudia nezaslúžia. A na záver, dovoľte myšlienku mojej múdrej mamy, ktorá hovorí: Politika nemusí byť špinavá, stačí, keď ju budú robiť čistí ľudia. Ďakujem. (Potlesk.)
Kollár, Boris, predseda NR SR (2022-02-08):
Pán minister, kľudne hovorte. (Smiech v sále.)
Blanár, Juraj, podpredseda NR SR (2021-10-27):
Dávam teraz slovo spoločnému spravodajcovi z výboru pre financie a rozpočet pánovi poslancovi Petrovi Kremskému, aby informoval Národnú radu o výsledku rokovania výborov a aby odôvodnil návrh a stanovisko gestorského výboru, nech sa páči.
Hrnčiar, Andrej, podpredseda NR SR (2017-12-05):
Pán poslanec Jarjabek.
Dostál, Ondrej, poslanec NR SR (2018-10-19):
Chcel by som podporiť tento návrh, podporím ho aj pri hlasovaní, aj moji kolegovia z poslaneckého klubu SaS, ale chcem ho teda podporiť aj takto verejne, pretože považujem za dôležité, aby sa obmedzili zbytočné prekážky, ktoré dnes zákon dáva slobodnému šíreniu informácií. Ústava hovorí, že právo na slobodu prejavu a právo na slobodné šírenie informácií nie je absolútne, možno ho obmedziť, ale možno ho obmedziť iba vtedy, keď je to nevyhnutné a keď to sleduje nejaký ústavou definovaný verejný záujem. V tomto prípade zákon o volebnej kampani nielen vo vzťahu k voľbám do orgánov samosprávy, ale aj v iných prípadoch kladie obmedzenia pre slobodné šírenie informácií. V niektorých prípadoch je ten účel legitímny, keď ide, ide napríklad o kontrolu financovania politických strán alebo kontrolu financovania kampane jednotlivých kandidátov, tam je to v poriadku, lebo tam, tam to sleduje viditeľný verejný, verejný záujem spočívajúci v tom, aby ľudia, ktorí sa dostanú do, do volených funkcií, neboli zaviazaní nejakým neznámym sponzorom. Ale obsahuje zákon o volebnej kampani aj mnohé obmedzenia, ktoré nie sú nevyhnutné a nesledujú žiadny legitímny verejný záujem. Tých príkladov je viac, ale jedným z tých príkladov je aj to, čo riešite aj vo vašom návrhu zákona, a teda možnosť vedenia kampane alebo vysielania reklamy vo vzťahu, teda v období kampane pred, pred voľbami do orgánov samosprávy. Takže je, ak by sme schválili tento návrh, tak nevyrieši všetky problémy toho zákona, ale určite to bude krok dobrým smerom.
M. Záhumenský, poslanec: (2007-05-17):
Celý návrh zákona je v súlade so súčasne platným návrhom zákona, ktorý uvažuje o tom, že farmári môžu kupovať veterinárne lieky. Ak si pozriete § 52 ods. 7, vlastníci alebo chovatelia potravinových zvierat musia predložiť na požiadanie orgánov štátnej správy na úseku veterinárnej farmácie doklady o zakúpení, držbe a podávaní veterinárnych liekov atď., a musia viesť o tom evidenciu, archivovať minimálne 5 rokov. § 57a ods. 6: „Vlastníci alebo chovatelia potravinových zvierat nesmú používať veterinárne lieky bez predchádzajúceho súhlasu veterinárneho lekára.“ Čiže to, čo bola argumentácia vo vašom vystúpení, je znôška poloprávd a neprávd, ktorá chce len zabrániť tomu, aby sa uchránili bezprácne zisky práve pre úzku skupinu lobistov okolo veterinárnych lekárov. Ja vás môžem ubezpečiť, že všetci chovatelia potravinových zvierat vynakladajú maximálne úsilie na to, aby znižovali spotrebu antibiotík, znižovali spotrebu, ale keďže nie je odborná oponentúra a keďže je motivácia a sú veterinárni lekári motivovaní na to, aby spotrebúvali viacej liekov, lebo majú z toho výhody, o ktorých som hovoril, že sa rozbehla lieková turistika, že sa zvyšuje spotreba liekov, nehovorím o tom, že sa zvyšuje cena, tak to má len druhotný efekt, prvotný je ten, že je záujem zvyšovať ochranu a bezpečnosť potravín a druhotný je ten, že dochádza k zvyšovaniu nákladov na výrobu potravinových zvierať.
Kondrót, Maroš, poslanec NR SR (2013-06-28):
Ďakujem pekne, pani predsedajúca. Dovoľte predložiť spoločnú správu. Predseda Národnej rady Slovenskej republiky rozhodnutím z 28. mája 2013 č. 511 pridelil návrh Výročnej správy o činnosti Fondu národného majetku Slovenskej republiky za rok 2012 na prerokovanie Výboru Národnej rady Slovenskej republiky pre financie a rozpočet a výboru pre hospodárske záležitosti. Za gestorský výbor určil Výbor Národnej rady Slovenskej republiky pre hospodárske záležitosti. Výbor Národnej rady Slovenskej republiky pre financie a rozpočet prerokoval návrh 13. júna 2013 a prijal uznesenie č. 183 a Výbor Národnej rady Slovenskej republiky pre hospodárske záležitosti rokoval o návrhu 11. júna 2013 a prijal uznesenie č. 171. V týchto uzneseniach výbory odporúčali Národnej rade Slovenskej republiky návrh schváliť. Gestorský výbor na základe stanovísk príslušných výborov a poslancov gestorského výboru vyjadrených v rozprave odporúča Národnej rade Slovenskej republiky návrh Výročnej správy o činnosti Fondu národného majetku Slovenskej republiky za rok 2012 schváliť. Spoločná správa výborov Národnej rady Slovenskej republiky o prerokovaní návrhu Výročnej správy o činnosti Fondu národného majetku Slovenskej republiky za rok 2012 bola schválená uznesením z 18. júna 2013 č. 184. Týmto uznesením výbor poveril spoločného spravodajcu, aby informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky. Pani predsedajúca, prosím, aby ste otvorili rozpravu.
Paška, Pavol, predseda NR SR (2012-12-11):
Reakcia, pán spravodajca.
P. Paška, predseda NR SR: (2007-09-20):
Prvá otázka je od pána poslanca Vladimíra Matejičku a znie: „Vážený pán premiér, zabezpečuje II. dôchodkový pilier plnú garanciu vkladov občanov?“ Nech sa páči, pán premiér.
Kalivoda, Peter, poslanec NR SR (2024-09-20):
Ďakujem pekne, pán predsedajúci. Nuž, pani ministerka bývalá za vlády Igora Matoviča, pani poslankyňa Kolíková, celkom ťažko sa mi počúvalo z vašich úst všetko to moralizovanie a to volanie po zákonnosti po tom všetkom, čo sa v bezpečnostných zložkách a v zložkách špeciálnej prokuratúry dialo práve vtedy, keď vy ste boli ministerkou spravodlivosti. Kde ste boli a kde ste takto vystupovali v časoch, keď boli ľudia nezákonne braný do väzby, čo neskôr potvrdili desiatky súdov. Kde ste boli, keď ľudia zomierali vo väzniciach? Pre mňa je dôležité, že pán generálny prokurátor sa striktne drží zákona a využíva len svoje zákonné, zákonné právomoci. A, pán generálny prokurátor, prosím, nedajte sa zastrašiť aj keď na vás budú takto kričať a budú vás roznášať po médiách. Nedajte sa zastrašiť a pokračujte, prosím, vo svojej práci v prospech všetkých občanov tejto republiky tak ako doteraz. Ďakujem pekne.
Kadúc, Miroslav, poslanec NR SR (2012-08-06):
Ďakujem za slovo. Pán Kaník podáva pri ostatných bodoch schôdzí skutočne heroické výkony. Tentokrát ste však v súlade s rokovacím poriadkom, nie dobrovoľne, ale nasilu ukončili jeho vystúpenie. Áno, vyzerá to tak, že to bolo urobené v súlade s rokovacím poriadkom alebo s textom rokovacieho poriadku. Obávam sa však, že to nebolo urobené v súlade s úmyslom rokovacieho poriadku. Rečník má právo rozprávať k veci, koľko potrebuje a koľko chce. A tomuto právu zodpovedá právo byť vypočutý. To, že ste si odhlasovali trvanie piatkovej schôdze, až dokiaľ rečník neskončí, ste zneužili väčšinu, ktorú máte. Takéto valcovanie, ešte aj na základe zlého rokovacieho poriadku, je neprípustné. Ani si nechcem predstaviť, čo bude, keď prijmete avizovaný nový rokovací poriadok, ktorý vám podľa vašich slov, bude vyhovovať. Mám také silné obavy, že potom bude schôdza Národnej rady Slovenskej republiky one man show, doslova de jure aj de facto. A vážení kolegovia, tomuto sa nehovorí demokracia, ale totalita.
Urban, Miroslav, poslanec NR SR (2023-03-23):
Ďakujem za slovo. Ja mám niekedy taký pocit, že vlastne tieto vaše návrhy zákonov liberálov tej LGBTI komunite viac ubližujú, ako pomáhajú. Keď si uvedomíme tie rôzne LGBTI pochody, vešanie vlajok, dúhových. Ja osobne mám ten pocit, že to zvýrazňovanie tej sexuality a vôbec, že to tu preberáme v parlamente, tým ľuďom z tejto komunity viacej škodí. Tí ľudia z komunity sú vzdelaní, inteligentní, sú súčasťou našej spoločnosti a sú to ľudia, ktorí nemajú chuť, si myslím, že väčšina z nich, chodiť na tie pochody, vešať si vlajky niekde do okien a podobne. A tým, že to tu riešime a rozoberáme, tak ja naozaj mám ten pocit, že im viac ubližujeme. Každú vraždu treba odsúdiť, vražda ako vražda. Samozrejme, táto vražda z nenávisti kvôli sexuálnej orientácii ľudí je podobne odsúdeniahodná ako všetky ostatné. Ja som včera pozeral kúsok z diskusie, ktorú robili v liberálnom dome a viete, tam sa sťažovali na to tí účastníci, že na Slovensku nefunguje tranzícia, že sa čaká na tranzíciu pol roka, tak som tam hodil komentár, že na operáciu srdca alebo náhradu bedrového kĺbu sa čaká rok aj dva. Tak hneď mi ten komentár vymazali. Viete. Takže vy sa sťažujete na také veci. Na Slovensku máme tisíc problémov, ktoré sú omnoho dôležitejšie. Takže tento návrh zákona, samozrejme, podporím, nevidím na ňom nič zlé. Ďakujem.
Bugár, Béla, podpredseda NR SR (2017-06-15):
Na vystúpenie pani poslankyne s faktickými poznámkami štyria. Pani poslankyňa, dobre viete, že môžete sa prihlásiť s faktickými, kým ešte hovorí rečník. Takže, pán poslanec Heger, nech sa páči.
M. Číž, podpredseda NR SR: (2008-09-16):
(Prerušenie rokovania o 12.12 hodine.) (Pokračovanie rokovania o 14.00 hodine.)
Remišová, Veronika, poslankyňa NR SR (2017-09-07):
Vo výzve priemyselných partnerstiev, ktorú ste spomínali, že je pozastavená, vieme, že boli podpísané zmluvy. To znamená, ako chce riešiť ministerstvo už podpísané zmluvy so žiadateľmi o nenávratný finančný príspevok?
Rajtár, Jozef, poslanec NR SR (2016-12-08):
Neboli žiadne pozmeňujúce návrhy. Dajte, prosím, hlasovať o postúpení do druhého čítania.
Drobný, Stanislav, poslanec NR SR (2018-12-06):
Ďakujem za slovo. Vážená pani predsedajúca, vážené panie poslankyne, vážení páni poslanci, vážení prítomní, nasledujúca interpelácia je určená ministrovi hospodárstva Slovenskej republiky Petrovi Žigovi. Od januára 2019 odborníci predikujú zvyšovanie cien energie o 5,5 %, čo môže činiť zvýšenie výdavkov v každej slovenskej domácnosti o desiatky až stovky eur, ktoré Slovákom v rodinnom rozpočte budú chýbať. Tento trend sa má v priebehu roka dokonca zhoršovať. Stabilita v energetickej oblasti bola v roku 2016 základným pilierom kampane hlavnej vládnej strany SMER – sociálna demokracia. Ale v realite je aktivita vyvinutá na zábranu zvyšovania cien na bode mrazu. Sľuby o udržaní aktuálnej úrovne cien plynu a energií idú do stratena a voliči strany SMER sa právom môžu cítiť oklamaní. Zo strany ministerstva hospodárstva sa dlhodobo investuje do stratených projektov (zaznievanie gongu), ako napr. obnoviteľných zdrojov energie, ktoré za také označil samotný predseda ÚRSO Ľubomír Jahnátek. Tie nie sú prínosom pre náš energetický trh a v mnohých prípadoch ani pre prírodu nie. Do roku 2023 má však štát napriek tomu preinvestovať obrovské sumy peňazí do ich udržiavania. Prečo majú občania Slovenskej republiky financovať obnoviteľné zdroje, keď vďaka nim si doma zapnú svetlo za vyššiu sumu? Orbanova vláda v Maďarsku nariadila celoplošné zníženie cien energií o 10 percent. Na Slovensku síce štát nie je väčšinovým vlastníkom dodávateľov energie, avšak tieto podiely môže získať rovnakým spôsobom, ako ich získali tie súkromné subjekty, ktorými boli sprivatizované. Prečo by sme nemohli pracovať na podobnom postupe? Na základe vyššie uvedených skutočností si vám preto dovoľujem položiť nasledovné otázky: 1. Akým spôsobom sa Ministerstvo hospodárstva Slovenskej republiky snaží o zastavenie rastu cien v energetike? 2. Prečo sa Ministerstvo hospodárstva Slovenskej republiky nesnaží o získanie väčších podielov v energetických podnikoch, ktoré by umožňovali reálny dosah vlády Slovenskej republiky na cenotvorbu v energetike? 3. Prečo Ministerstvo hospodárstva Slovenskej republiky dlhodobo financuje stratové obnoviteľné zdroje energií? Ďakujem za pozornosť.
Číž, Miroslav, podpredseda NR SR (2015-03-18):
Ďakujem pekne. Otváram všeobecnú rozpravu. Písomnú prihlášku zatiaľ do rozpravy nemám, preto mi dovoľte opýtať sa, kto sa chce prihlásiť do rozpravy ústne. Pán poslanec Matovič, pán poslanec Kuffa. Pokiaľ je to všetko, uzatváram možnosť prihlásiť sa do rozpravy ústne a slovo má pán poslanec Matovič.
Hrušovský, Pavol, podpredseda NR SR (2010-10-21):
Panie poslankyne, páni poslanci, pán poslanec Čaplovič bol posledný prihlásený do rozpravy písomne. Pán poslanec Viskupič má ešte procedurálny návrh. Nech sa páči. Zapnite pána poslanca Viskupiča. Funguje, tak vedľa u suseda. Tak, a zapnite sa, zapnite sa. Dobre. Ešte raz. Pán poslanec Jarjabek, prosím, pomôžte kolegovi s technikou. (Ruch v sále.) Dobre, tak počujeme, nech sa páči, návrh.
S. Kahanec, poslanec: (2009-02-03):
S čím sa teda chcete vysporiadať, pán predseda? Čo tak sa vysporiadať s vašimi koaličnými kauzami: Privilégium, tender na diaľničné mýto, korková nástenka na ministerstve výstavby, pozemkami vo Vyšnom Slavkove, tendri na ministerstve obrany. Toto má byť dôveryhodná vláda? Tá súčasná? Čo chcete vyčítať alebo čím ste chceli začať v tomto novom roku pri našej prvej schôdzi? Ťažko to chápať, vaše vystúpenie, ale jednoznačne to boli 50. roky. Ďakujem pekne. (Potlesk.)
Vašečka, Richard, poslanec NR SR (2021-09-21):
Na základe oprávnenia ako spravodajcu predkladám návrh na prerokovanie návrhu zákona v treťom čítaní ihneď. Prosím, dajte o tomto návrhu, pán predseda, hlasovať.
Sulanová, Magdaléna, poslankyňa NR SR (2023-03-22):
Ďakujem veľmi pekne. V rozprave k tomuto návrhu zákona nevystúpili žiadni poslanci. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2014-11-10):
Poprosím vás, páni poslanci.
Šeliga, Juraj, poslanec NR SR (2023-06-22):
Počúval som na svojom monitore tuto, ale mám záverečné slovo, že... (reakcia z pléna), presne tak, potrebujem sekundu, sa ospravedlňujem. (Rečník sa na chvíľu vzdialil od rečníckeho pultu.) Ďakujem pekne. Pani ministerka, ak som teda dobre vyrozumel, s niektorými pozmeňujúcimi návrhmi, s pánom Svrčekom vyjadrila súhlas, s ostatnými nevyjadrila súhlas. (Reakcia predkladateľky.) Áno, samozrejme, pán Kyselica, spoločná správa, ale požiadali ma tu kolegovia, že aby sa hlasovalo po tlači 1557. O tejto tlači 1557, aby sa hlasovalo po hlasovaní o tlači 1666. Táto je prosba, ja to ako rešpektujem, zas na druhej strane by som bol rád, keby aj tento zákon prešiel. Nie všetko je tam podmienené, to znamená, že, že tejto prosbe ako spravodajca vyhovujem. Samozrejme tí, ktorí majú záujem to prelomiť, môžu dať procedurálny návrh, to je najmenej, len ja si myslím, že keď si aspoň vyjdeme v ústrety, tak je šanca, že ten zákon prejde, takže to je celé. (Reakcia z pléna.) Tak ono to súvisí, máme diskusiu, ono to súvisí s katastrálnym zákonom a plánom obnovy, o to ma požiadal pán poslanec Vetrák, prisľúbil som, že, že to poviem, nesúvisí to s pozmeňujúcimi návrhmi pána poslanca Šefčíka. Ďakujem pekne.
Košútová, Magda, poslankyňa NR SR (2012-10-25):
Ďakujem pekne, pani podpredsedníčka. Vážené pani poslankyne, páni poslanci, kolegyne, kolegovia, dovoľte mi, aby som uviedla predkladaný návrh zákona, ktorým sa mení a dopĺňa zákon 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a tiež zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov. Ako sme už uviedli v prvom čítaní, návrh zákona predkladáme ako poslanci Národnej rady z dôvodu, že je potrebné, aby tento zákon nadobudol účinnosť od 1. 12. 2012, čo by sa v normálnom legislatívnom procese nedalo stihnúť. Návrh zákona predkladáme z dôvodu potreby vykonať dve nariadenia Európskej únie a nariadenia Parlamentu a Rady č. 261/2012, ktorým sa mení a dopĺňa nariadenie Rady č. 1234/2007. Návrh zákona úzko súvisí aj s nariadením vlády Slovenskej republiky o podmienkach vykonávania niektorých opatrení spoločnej organizácie trhu. Návrh zákona upravuje tiež pôsobnosť ministerstva pri rozhodovaní o uznávaní a odňatí uznania organizácií združení a medziodvetvových organizácií výrobcov v sektore mlieka, mliečnych výrobkov a udeľuje kontrolnú a sankčnú právomoc Poľnohospodárskej platobnej agentúre nad plnením podmienok organizácií, združení a medziodvetových organizácií v sektore mlieka a mliečnych výrobkov. Tento návrh zákona pomôže podnikateľom v oblasti výroby mlieka, pretože až jednu tretinu výroby môžeme realizovať cez tieto obchodné spoločnosti alebo združenia. A takisto pomôže aj v tom, že výrobcovia mlieka, pokiaľ budú v združení, v organizácii výrobcov, budú vedieť cenu mlieka pred podpísaním zmluvy, čiže pred dodávkou mlieka a pri podpisovaní pred dodávkou mlieka, nie tak, ako sa to stáva teraz, že cenu sa dozvedia až po dodávke, kedy im ju odberateľ oznámi. Prosím vás, panie kolegyne, kolegovia, o podporu tohto návrhu zákona. Ďakujem pekne.
P. Hrušovský, podpredseda NR SR: (2001-11-08):
J. Volf, poslanec: Ďakujem pekne. Budem stručný. Ako som už uviedol, v existujúcom platnom zákone je v podstate chyba, ktorá vznikla pri novelizácii tým, že sa neprečísloval jeden z odkazov. Vzhľadom na to, aby po tejto novelizácii bola aj táto vec v poriadku, navrhujem v čl. 1 za doterajší text návrhu, ktorý sa označuje ako bod 1, vložiť bod 2, ktorý znie: V § 18b ods. 5 sa slová „§ 8 ods. 3 písm. b)” nahrádzajú slovami “§ 8 ods. 4 písm. b)”. Čiže náhrada 3 za 4. Ďakujem pekne.
Ľ. Jahnátek, minister hospodárstva SR: (2007-09-19):
Jedným z najdôležitejších záväzkov členských krajín Medzinárodnej energetickej agentúry, ktorý vychádza z menovanej dohody, je zachovanie bezpečnostných zásob ropy alebo ropných produktov na úrovni 90 dní čistých dovozov použiteľných v prípade núdze na doplnenie celej chýbajúcej dodávky alebo jej časti. V návrhu dohody sú zahrnuté hlavné opatrenia v oblasti bezpečnostných zásob a tiež návrh mechanizmu solidárnej a koordinovanej reakcie pre riešenie núdzových stavov v dodávkach ropy. Návrh dohody je štandardnou medzinárodnou zmluvou prezidentskej povahy, ktorá pred ratifikáciou v zmysle čl. 7 ods. 4 ústavy vyžaduje súhlas Národnej rady Slovenskej republiky a ktorá v tomto znení už bola ratifikovaná všetkými zakladajúcimi krajinami, ako aj novými členskými štátmi, ktoré k nej doteraz pristúpili. Predložená dohoda nadobudne platnosť desiaty deň po uložení listiny o pristúpení, ktorú podpisuje prezident Slovenskej republiky. Po podpise bude listina o pristúpení uložená u depozitára dohody, ktorým je vláda Belgického kráľovstva. Vážený pán predsedajúci, panie poslankyne, páni poslanci, dovoľujem si vás požiadať o vyslovenie súhlasu s pristúpením Slovenskej republiky k predloženej dohode. Ďakujem pekne.
Čellár, Miroslav, poslanec NR SR (2024-06-20):
Ďakujem pekne. Takisto pripomínam členom ústavnoprávneho výboru, 13.00 h zasadnutie v zasadačke.
Baláž, Vladimír, poslanec NR SR (2018-12-03):
Ďakujem, pán podpredseda. Vážené dámy a páni, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 1138a. Predseda Národnej rady pridelil uvedený vládny návrh zákona na prerokovanie ústavnoprávnemu výboru a Výboru Národnej rady Slovenskej republiky pre zdravotníctvo, ktorého určil ako gestorský výbor. Výbory, ktorým bol návrh zákona pridelený, prerokovali tento v stanovenej lehote a súhlasili s uvedeným návrhom zákona a odporučili Národnej rade schváliť s pripomienkami, ktoré sú obsiahnuté v časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 153/2013 Z. z. vyjadrených v uzneseniach uvedených pod bodom IV tejto správy v stanovisku gestorského výboru odporúča Národnej rade Slovenskej republiky uvedený vládny návrh zákona schváliť s pozmeňujúcimi a doplňujúcimi návrhmi. Spoločná správa obsahuje 91 pozmeňujúcich návrhov. Gestorský výbor odporúča hlasovať nasledovne: o bodoch 1 až 8, 10 až 44, 46 až 59, 61, 63 až 91 spoločne s návrhom gestorského výboru schváliť; o bodoch 9, 45, 60, 62 osobitne s návrhom gestorského výboru neschváliť. Spoločná správa výborov bola schválená uznesením č. 124 z 26. novembra 2018, kde ma výbor poveril za spoločného spravodajcu predniesť spoločnú správu výboru na schôdzi Národnej rady Slovenskej republiky. Pán predseda, navrhujem, aby Národná rada hlasovala o tomto návrhu zajtra o 11.00 hodine. Pán predseda, skončil som, môžte otvoriť rozpravu, do ktorej sa hlásim ako prvý.
Žiga, Peter, podpredseda NR SR (2023-12-05):
Pán poslanec, konštatujem, že ste nedali procedurálny návrh a myslím si, že s touto vecou sa vysporiada pán spravodajca, ktorý bude zaznamenávať všetky procedurálne, resp. všetky pozmeňujúce návrhy, resp. návrhy na nové uznesenie. Poprosím pána poslanca Sulíka.
Fico, Robert, predseda vlády SR (2017-04-06):
Vážený pán predseda Národnej rady, vážená Národná rada, vážení členovia vlády, dovoľte mi, aby som podľa rokovacieho poriadku Národnej rady ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomný je podpredseda vlády a minister vnútra, zastupuje ho podpredseda vlády pre investície a informatizáciu Peter Pellegrini. Na zahraničnej pracovnej ceste je minister financií Peter Kažimír, zastupuje ho minister zahraničných vecí a európskych záležitostí pán Lajčák a rovnako je neprítomný minister školstva, vedy, výskumu a športu Peter Plavčan, zastupuje ho minister zdravotníctva pán Drucker. Pán podpredseda Národnej rady, som pripravený v stanovenom termíne odpovedať na otázky poslancov Národnej rady.
Kadúc, Miroslav, poslanec NR SR (2014-03-28):
Ďakujem, pán predseda. Ja by som chcel k tejto tlači 900, keďže tento návrh, neviem z akého dôvodu, nemá podporu, tak my ho sťahujeme, predkladatelia pán kolega Hraško, Mičovský, a prípadne ho ešte vylepšíme. Ďakujem. (Reakcie z pléna.)
Laurenčík, Milan, poslanec NR SR (2016-04-20):
Ďakujem, pani podpredsedníčka. Pán kolega Martin Klus, chcem vyzdvihnúť tú časť toho tvojho vystúpenia, kde si hovoril o tom kontroverznom zákone, ktorý berie našim občanom občianstvo. Kolegovia sa tu rozčuľujú a chrlia síru na teba, ale takisto to vnímam ako veľkú hanbu Slovenska. Netýka sa to len Maďarov, tak jak si správne zdôraznil, týka sa to nás všetkých. Mňa osobne sa to možno tiež bude týkať, mám v zahraniční syna, narodil sa mi tam vnuk a bol by som veľmi smutný, keby niekedy, keď prijme občianstvo Veľkej Británie, prišiel o to slovenské. A pri tomto zákone mu to evidentne hrozí. Verím, že poslanci vládnej koalície za stranu MOST – HÍD nás podporia pri tom, keď dáme na rokovanie novelu tohto zákona, ktorým budeme tento kontroverzný zákon chcieť zrušiť. Ďakujem.
Figeľ, Ján, podpredseda NR SR (2012-09-20):
S reakciou na faktické poznámky pán Juraj Blanár. Nech sa páči.
Bugár, Béla, podpredseda NR SR (2018-09-17):
Pán poslanec Kotleba, nech sa páči, môžte reagovať.
Glváč, Martin, podpredseda NR SR (2016-10-27):
Pán poslanec Gál.
P. Paška, predseda NR SR: (2007-10-25):
(Hlasovanie.) 146 prítomných, 83 za, 63 proti. Konštatujem, že sme bod č. 2 z pozmeňujúceho návrhu pána poslanca Bobríka schválili.
Sulík, Richard, predseda NR SR (2011-06-02):
Pani poslankyňa, prosím vás, môžem vás na chvíľku pre... Nič, nech sa páči, pokračujte, prepáčte.
Kaliňák, Robert, podpredseda vlády a minister vnútra SR (2014-05-27):
Poďakujem sa celej snemovni, pretože tento zákon naozaj prešiel tak, ako by si bežný tvorca zákona predstavoval, že všetky pripomienky sa vyriešili ešte počas druhého čítania, a tak verím, že bude mať širokú podporu. Ďakujem pekne všetkým.
Blaha, Ľuboš, podpredseda NR SR (2024-01-11):
Pán poslanec Ondrej Dostál.
Susko, Boris, poslanec NR SR (2021-02-25):
Rokuje sa aj po devätnástej, či nie.
Hrušovský, Pavol, podpredseda NR SR (2011-05-24):
Ďalší do rozpravy je prihlásený pán poslanec Abrhan. (Reakcie z pléna.) Reakcia, pán poslanec Zajac.
Schlosár, Rastislav, poslanec NR SR (2019-02-08):
Pán poslanec Klus, keď je niekto vrah, označíme ho, že je vrah. Keď je niekto zlodej, označíme ho, že je zlodej. Keď je niekto duševne chorý a je sexuálny deviant, tak je to jednoducho sexuálny deviant bez ohľadu, čo si vy vo vašej liberálnej hlave o tom myslíte. Ďakujem.
Kollár, Boris, predseda NR SR (2020-03-20):
S ďalšou faktickou poznámkou pán poslanec Vážny.
Grendel, Gábor, podpredseda NR SR (2022-06-15):
Dávam slovo spravodajkyni, ktorú určil navrhnutý gestorský výbor pre pôdohospodárstvo a životné prostredie, pani poslankyni Jarmile Halgašovej.
Zs. Simon, poslanec: (2008-11-26):
Pán minister, v plnej miere súhlasím s tým, že máte snahu urýchliť výstavbu diaľnic, rýchlostných ciest. Len sa pýtam. Akým spôsobom chcete uplatniť také jednoduché právo, ktoré ste nadefinovali v tomto návrhu zákona, že vzniká zo zákona predkupné právo pre štát. Akým spôsobom sa to vykoná? Kde, komu bude musieť vlastník ponúknuť, ktorej inštancii? Či to je ministerstvo? Je to Národná diaľničná spoločnosť? Akou podobou? To by malo byť v tomto zákone definované. Ale nie je definované. Pýtam sa, taktiež som si kládol otázku. Článok I v § 6 sa vkladá nový ods. 1, ktorý znie: „Náhrada za výkup pozemku alebo stavby je 1,2-násobok náhrady v peniazoch za ich vyvlastnenie podľa všeobecných predpisov.“ To hovoríte každému, že v prvom kole nemôže súhlasiť s predajom? Pretože keď bude súhlasiť len v procese vyvlastňovania, uzatvorí zmluvu, vtedy dostane 1,2-násobok? Pán minister, sedel som v predchádzajúcej vláde. Riešili sme vyvlastňovanie nie malého rozsahu. Trúfam si povedať, že prinajmenšom takého istého, ako mienite vy, keď sme riešili závod v Tepličke nad Váhom KIA. Z praktických skúseností. Pokiaľ je 1,2-násobok v peniazoch podľa všeobecných predpisov, tak každý týždeň bude iná všeobecná hodnota a cena bude stúpať. Nieže zjednodušíte, skomplikujete tento prípad a prístup. A dovoľte, aby som na záver sa vyjadril k čl. V., ktorým sa dotýkate zákona č. 326, zákona o lesoch. Paragraf  7a záväzné stanovisko. „Lesné pozemky možno využívať na účely výstavby diaľnice a cesty pre motorové vozidlá vrátane ich súčasti podľa osobitného predpisu na základe záväzného stanoviska príslušného orgánu štátnej správy.“ To záväzné stanovisko nepostačí na stavebné povolenie, ale odlesnenie je odstránenie porastu, ktorý sa tam tvoril desiatky rokov, keď nie stovky. V prípade poľnohospodárskej pôdy takýto krok je možné navrátiť v priebehu jedného roka alebo v priebehu pár mesiacov do pôvodného stavu. V prípade odlesnenia lesných pozemkov tento stav sa tak rýchlo vrátiť nedá. Aj toto je dôvod, prečo navrhujem, aby sme vrátili tento návrh zákona predkladateľovi na jeho prepracovanie a priniesol sem v inej podobe. Ďakujem.
Abrhan, Pavol, poslanec NR SR (2014-01-29):
Ďakujem pekne. Pán minister, snažili ste sa vo svojom vystúpení argumentovať zásahom, policajným zásahom, ktorý sa uskutočnil 19. 6. 2013 v Moldave. Táto schôdza bola zvolaná na základe rokovania, alebo preto, ako rokovala vláda 8. januára 2014 v Bratislave. Aj v návrhu uznesenia sa píše, že Národná rada vyjadruje vážne znepokojenie nad postupom vlády Slovenskej republiky, nie nad zásahom. My neriešime dnes zásah, ale to, ako sa vláda vysporiadala s príchodom pani ombudsmanky. Som rád, že vy ste mali možnosť tu v rozprave vystúpiť, žiaľ, pani ombudsmanke na vláde ste túto možnosť nedali. Navyše vy ste mali možnosť použiť videozáznam, opozičný poslanec tu v parlamente túto možnosť nemá, použiť videozáznam nemôže, minister vlády môže. Škoda, že ste nepriniesli videozáznam zo zasadnutia vlády, ako ste sa s pani ombudsmankou vysporiadali. Hovorili ste o pripomienkach v správe, veď ste ich mohli v diskusii povedať priamo pani ombudsmanke na vláde. O tom je táto schôdza, ako vláda Slovenskej republiky pristupuje a je ochotná diskutovať. Parlament zatiaľ hej, na vláde, žiaľ, už ochota diskutovať s tým, čo sa vláde nepáči, nie je. A preto je táto schôdza zvolaná, o tom chceme s vami diskutovať.
Bugár, Béla, podpredseda NR SR (2019-06-20):
Takže, pán poslanec, chcete pozmeniť doplňujúcu otázku? Chcete. Nech sa páči. Musíte sa prihlásiť, lebo nevedia vám zapnúť mikrofón. Nech sa páči.
Blanár, Juraj, podpredseda NR SR (2021-11-10):
Pán poslanec Suja.
Laurenčík, Milan, podpredseda NR SR (2021-05-04):
Prosím, prezentujme sa a hlasujme o bodoch 1 až 4 spoločnej správy. (Hlasovanie.) Prítomných 129, za 114, proti 0, zdržalo sa 14, nehlasoval 1. Body 1 až 4 spoločnej správy sme schválili. Nech sa páči, ďalšie návrhy.
Dostál, Ondrej, poslanec NR SR (2023-11-16):
Ďakujem za odpoveď, nedokončenú, pán minister. A ja by som chcel upozorniť, že tá výnimka sa týka situácií, keď ten úkon nezávisí od posúdenia zamestnávateľa. V tomto prípade závisí od posúdenia zamestnávateľa, lebo zákon hovorí o tom, že musí postaviť mimo, dočasne postaviť mimo štátnu službu v situácii, keď je dôvodne podozrivý z trestnej činnosti, čo teda vznesením obvinenia je zrejme naplnené, ale zároveň je ohrozený dôležitý záujem štátnej služby alebo objasňovanie skutku. To, či je ohrozený dôležitý záujem štátnej služby alebo objasňovanie skutku, evidentne závisí od posúdenia zamestnávateľa, v tomto prípade ministra, pretože ak by to tak nebolo, tak je v zákone jednoducho napísané, že ak je niekto obvinený, je postavený mimo službu dočasne. Tak to v zákone nie je napísané. V tomto ohľade tá poznámka pod čiarou nie celkom zodpovedá tomu, čo je uvedené v texte zákona, lebo prednosť má to, čo je v texte zákona, nie, nie, čo je v poznámke pod čiarou. Toto zodpovedá aj stanovisku Úradu na ochranu oznamovateľov trestnej činnosti, ktoré prezentovala pani predsedníčka tohto úradu, pani Zuzana Dlugošová. Zodpovedajú tomu dnes už dve rozhodnutia súdov vo forme neodkladných opatrení, takže dovolím si vysloviť názor, že v tejto veci nemáte pravdu. A teda ak môžem položiť doplňujúcu otázku na tú druhú alebo prvú odpoveď, tak by bola, že či neprídete na ústavnoprávny výbor, lebo my sme sa už dvakrát pokúsili prebrať túto vec na ústavnoprávnom výbore... (Prerušenie vystúpenia časomerom.)
P. Paška, predseda NR SR: (2008-11-25):
(Hlasovanie.) 136 prítomných, všetci boli za. Návrh sme schválili.
Grendel, Gábor, podpredseda NR SR (2023-03-14):
Pripomínam, že reakcie sú na vystúpenie pána poslanca Urbana. Teraz s faktickou poznámkou pán poslanec Tomáš Lehotský.
Zmajkovičová, Renáta, podpredsedníčka NR SR (2014-05-29):
Pán poslanec Senko. Pán poslanec Viskupič, len by som vás chcela upozorniť, som vás neupozornila, reagujte na vystúpenie pána poslanca Hlinu! Vy ste reagovali na pána ministra, takže do budúcna, na budúce vás upozorním alebo vás vypnem. Nech sa páči, pán poslanec Senko.
Sárközy, Irén, poslankyňa NR SR (2016-06-15):
Pán predsedajúci, dajte, prosím, hlasovať o tom, že Národná rada Slovenskej republiky podľa čl. 86 písm. d) Ústavy Slovenskej republiky vyslovuje súhlas s Protokolom o zmene Dohody o zriadení a činnosti Medzinárodnej banky hospodárskej spolupráce z 22. októbra 1963 a rozhodla o tom, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi.
Hrnčiar, Andrej, podpredseda NR SR (2017-12-05):
Nemôžte ukazovať.
Laššáková, Jana, podpredsedníčka NR SR (2014-07-08):
Nech sa páči, pán poslanec Kaník, máte slovo.
Bugár, Béla, podpredseda NR SR (2016-06-16):
Ďakujem. Ďalšiu otázku položil pán poslanec Zsolt Simon ministrovi dopravy, výstavby a regionálneho rozvoja, ktorého ale zastupuje pán kolega, teda pán minister László Sólymos. Otázka znie: „Vážený pán minister, zmenili ste priority rezortu z hľadiska výstavby a realizácie diaľnic...“ (Reakcia z pléna.) Panie poslankyne, mali by ste mi veriť, že vidím pána poslanca, tu sedí, a to veľmi dobre. Do diaľky ja vidím dobre, do blízka už je to horšie. Takže prečítam, pán minister Sólymos, otázku ešte raz: „Vážený pán minister, zmenili ste priority rezortu z hľadiska výstavby a realizácie diaľnic a rýchlostných ciest alebo pokračujete v prioritách vášho predchodcu? Došlo k zmene priorít, akých?“ Nech sa páči.
Jurinová, Erika, podpredsedníčka NR SR (2013-05-14):
Ďakujem pekne, pán poslanec. Určite v tomto príspevku sme mali možnosť vidieť, že by sa nám tu zišiel inštitút všeobecnej rozpravy k témam, ktoré otvoril aj pán poslanec Hlina. Toto boli písomne prihlásení poslanci do rozpravy, dávam možnosť prihlásiť sa do rozpravy ústne. Uzatváram možnosť prihlásiť sa do rozpravy. Do rozpravy sa prihlásil pán poslanec Igor Hraško. Týmto mu dávam slovo.
Kondrót, Maroš, poslanec NR SR (2013-01-29):
Dajte, prosím, hlasovať o treťom návrhu pána poslanca Přidala.
Dostál, Ondrej, poslanec NR SR (2021-11-26):
Pán poslanec Pčolinský, podobne ako pán poslanec Stančík si myslím, že naozaj prvé čítanie je o tom, že či chceme riešiť tento problém, ak áno, no tak v druhom čítaní sa môžme, môžme baviť o tom, ako konkrétne. A teda zažili sme tu už viaceré aj poslanecké návrhy zákonov, ktoré sa v druhom čítaní teda dosť výrazne zmenili oproti tomu, čo bolo, čo bolo v prvom čítaní. Ja si myslím, že aj ten zákon tak, ako je teraz navrhnutý, vytvára priestor pre to, aby, aby sa odlišným spôsobom v súdnej praxi pristupovalo k ľuďom, k mladým ľuďom, ktorí nájdu, u ktorých (ruch v sále, zaznenie gongu) je objavené nejaké malé množstvo marihuany, od, od užívateľov, užívateľov tvrdých drog, veď tam, tam sa iba vytvára, vytvára na to priestor. A teda by som si ale dovolil zopakovať to, čo som povedal aj v rozprave, že ak vám ide o to, aby sa odlíšila marihuana od iných drog, tak hneď nasledujúci bod, o ktorom budeme rokovať, je návrh pána poslanca Valáška, ktorý robí presne to, že vyníma marihuanu z, od iných trestných, teda od iných drog a stanovuje miernejšie sadzby iba pre užívateľov, alebo teda držiteľov marihuany pre vlastnú potrebu. Takže ak toto je vaše preferované riešenie, no tak by ste mohli podporiť návrh pána poslanca Valáška. Dnes o jedenástej sa nebude hlasovať, neskončíme rozpravu, môžeme to v pondelok prebrať na koaličnej rade, a ak toto je riešenie, ktoré vám vyhovuje, tak opakujem, myslím si, že ostatní koaliční partneri s tým nebudú mať zásadný problém a môžeme sa dohodnúť trebárs aj na tom, že podporíme návrh, ktorý predkladá opozičný poslanec, ak ten návrh zodpovedá vašim predstavám. Ďakujem.
Kozelová, Monika, poslankyňa NR SR (2021-09-29):
Pán kolega, takže Vansovej Lomničku už máme za sebou, tak poďme sa posunúť k tomu domácemu násiliu. To domáce násilie skutočne je už niekoľko rokov problém. V podstate problém je aj v tom, že sa málo vyšetruje. Jednoducho sa zasúva pod stoličku. V podstate existuje niečo ako mužská solidarita. To znamená, že dosť často sa stáva to, že pokiaľ týraná žena alebo znásilnená žena alebo žena, ktorá je konfrontovaná s nejakým násilím, príde na políciu; hlavne v malých obciach, v malých mestách sa stáva, že obvykle policajt je spolužiak alebo bratranec svojho manžela a je to tak. Pravda je aj taká, že ženy, keďže, konfrontované s násilím, s ktorými sa ja naozaj dosť často stretávam, ani nechcú vypovedať pred mužmi. A nepočúvajú ich ani policajti častokrát, nepočúvajú ich ani prokurátori, nepočúva ich takmer nikto. Výsledkom je už niekoľko zastrelených, však to nebudeme sa vracať do minulosti, lebo to nemá zmysel, a preto často napríklad podávajú trestné oznámenia priamo na prokuratúru s tým, že majú pocit, že tam sa niečo pohne, pohnú sa ľady a začne sa vyšetrovať, ale obvykle ani tam sa nestretnú s nejakou ochotou. My tu naozaj neberieme vážne tiché prosby žien, v tom máme obrovské rezervy ale všetci, celá spoločnosť. Preto možno pracovná skupina pre reformu polície prijala aj môj návrh, kde som žiadala, aby týrané ženy a ženy, ktoré boli konfrontované s násilím, vypočúvali ženy. Možno tým sa aj otvoria, tým totiž ešte ako-tak veria a tú pravdu povedia. Takže ja vám chcem poďakovať, naopak, za to, čo ste povedali, za celý váš prejav a... (Prerušenie vystúpenia časomerom.)
Mizík, Stanislav, poslanec NR SR (2018-05-17):
Ďakujem za slovo. Pani Kiššová, povedali ste „a“, ale nepovedali ste „b“. Rozklad štátnosti spôsobuje nielen chobotnica zo súčasných vládnych predstaviteľov. Rozklad spôsobujete aj vy, tzv. seriózne opozičné strany. Ste naviazaní na rôzne diabolské mimovládky slúžiace zahraničným záujmom. Rozklad štátnosti spôsobujú aj novinári, ako je Arpád Soltész, ktorý hrubo uráža slovenský národ. Rozklad štátnosti spôsobuje aj fanatický ochranca moslimov Igor Matovič. Rozklad štátnosti spôsobujú aj demonštranti, ktorí 11. 3. 2017 niesli heslá ako „Národy patria do múzea!“, tým urážali všetky národy. „My nie sme národ!“, tým urážali slovenský národ. „Vlastenectvo je, že si trápny“, urážali vlastenecké cítenie. Takže tak k tomuto.
B. Bugár, podpredseda NR SR: (2002-04-10):
(Hlasovanie.) Prítomných 127 poslancov, za návrh 74 poslancov, proti 1 poslanec, zdržalo sa 50 poslancov, nehlasovali 2. Konštatujem, že Národná rada sa uzniesla, že tento návrh zákona prerokuje v druhom čítaní. Pán poslanec, nech sa páči, druhé hlasovanie. J. Langoš, poslanec: Áno, v druhom hlasovaní v súlade s rokovacím poriadkom a v súlade s rozhodnutím predsedu parlamentu navrhujem prerokovať tento návrh zákona v ústavnoprávnom výboru, vo výbore pre hospodárstvo, privatizáciu a podnikanie, vo výbore pre ľudské práva a národnosti a vo výbore pre obranu a bezpečnosť, ktorý sa navrhuje ako gestorský výbor. Zároveň odporúčam tento návrh zákona prerokovať v druhom čítaní vo výboroch do 13. mája a v gestorskom výbore do 14. mája tohto roka. Prosím, nechajte o tom hlasovať.
Danko, Andrej, predseda NR SR (2018-03-23):
Ďakujem. Pán poslanec Marček, ospravedlňujem sa, Kotleba, nech sa páči.
Andrejuvová, Anna, poslankyňa NR SR (2021-03-16):
4. ... informáciu Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky. Ďakujem, skončila som.
Pellegrini, Peter, predseda NR SR (2015-03-17):
Hlasujeme o bode 75 spoločnej správy s odporúčaním gestorského výboru schváliť. (Hlasovanie.) Prítomných 88 poslancov, za 78, zdržalo sa 5 poslancov, nehlasovali 5. Návrh sme schválili.